b'\n_START_ARTICLE_\nMinarelli\n_START_SECTION_\nYrityksen historia\n_START_PARAGRAPH_\nMinarellin perustivat Vittorio Minarelli ja Franco Morini Bolognassa nimell\xc3\xa4 Fabbrica Bolognese Motori (F.B.M.). Aluksi yritys valmisti moottoripy\xc3\xb6ri\xc3\xa4. Vuonna 1956 Minarelli kuitenkin lopetti moottoripy\xc3\xb6rien valmistamisen ja keskittyi kaksitahtisten mopo- ja moottoripy\xc3\xb6r\xc3\xa4moottoreiden valmistamiseen. Samana vuonna ritys jakautui ja Vittoria Minarelli perusti F.B Minarellin. Minarelli valmisti 2000m\xc2\xb2 tehtaassa 20 ty\xc3\xb6ntekij\xc3\xa4n kanssa 70 moottoria p\xc3\xa4iv\xc3\xa4ss\xc3\xa4. Moottoreita myytiin Italiaan, muualle Eurooppaan ja Latinalaiseen Amerikkaan._NEWLINE_Yritys jatkoi kasvamistaan, ja vuonna 1967 se vaihtoi nimekseen Motori Minarelli, ja perusti uuden tehtaan Lippo di Calderara di Renossa, jossa tuotettiin jopa 250 000 moottoria vuodessa. Minarelli menestyi MotoGPss\xc3\xa4, voittaen useita valmistajien ja kilpailijoiden maailmanmestaruuksia. 1970-luvulla Minarelli asetti my\xc3\xb6s joitakin nopeuden maailmanenn\xc3\xa4tyksi\xc3\xa4 joita ei ole viel\xc3\xa4k\xc3\xa4\xc3\xa4n rikottu._NEWLINE_Vuonna 1990 yritys aloitti yhteistoiminnan Yamahan kanssa, ja valmisti ensimm\xc3\xa4isey skootterimoottorinsa. Yhteisty\xc3\xb6 oli menestyksek\xc3\xa4st\xc3\xa4 ja yrityksen tuotantom\xc3\xa4\xc3\xa4r\xc3\xa4t nousivat edellist\xc3\xa4kin suuremmiksi ja vuonna 1995 yritys valmisti vuodessa 410 000 moottoria ja ty\xc3\xb6llisti 350 henkil\xc3\xb6\xc3\xa4._NEWLINE_2000-luvulla yrityksen tulos kuitenkin laski markkinoiden muuttumisen takia, ja vuodesta 2002 l\xc3\xa4htien Minarelli on ollut osa Yamahaa.'